Üldkohtu presidendid 17. veebruari 2011. aasta määrus – Comunidad Autónoma de Galicia vs. komisjon

(kohtuasi T‑520/10 R)

Ajutiste meetmete kohaldamine – Riigiabi – Teatud elektrijaamade täiendavate tootmiskulude hüvitamine, mis tulenesid avaliku teenindamise kohustusest toota teatud kogus elektrit kohaliku kivisöe alusel, ja „eelisjärjekorras kutse saamise mehhanismi” kehtestamine nende elektrijaamade kasuks – Otsus mitte esitada vastuväiteid – Kohaldamise peatamise taotlus – Fumus boni iuris – Kiireloomulisuse puudumine – Huvide kaalumine

1. Menetlus – Menetlusse astumine – Ajutiste meetmete kohaldamine – Vastuvõetavuse tingimused – Otsene ja tegelik huvi – Hindamisel arvesse võetav ajutiste meetmete kohaldamise spetsiifika (Euroopa Kohtu põhikiri, artikli 40 teine lõik ja artikli 53 esimene lõik) (vt punktid 28, 30 ja 31)

2. Menetlus – Menetlusse astumine – Ajutiste meetmete kohaldamine – Vastuvõetavuse tingimused – Huvi ajutiste meetmete kohaldamise menetluse tulemuse vastu – Hindamine seoses tagajärgedega menetlusse astumise avalduse esitanud isikute majanduslikule või õiguslikule seisundile (Euroopa Kohtu põhikiri, artikli 40 teine lõik ja artikli 53 esimene lõik) (vt punkt 29)

3. Ajutiste meetmete kohaldamine – Kohaldamise peatamine – Ajutised meetmed – Kohaldamise tingimused – Fumus boni iuris – Tõsine ja korvamatu kahju – Kumulatiivne iseloom – Analüüsimise järjekord ja kontrollimise viis – Ajutisi meetmeid kohaldava kohtuniku kaalutlusõigus (ELTL artikli 256 lõige 1, artiklid 278 ja 279; Üldkohtu kodukord, artikli 104 lõige 2) (vt punktid 39 ja 40)

4. Ajutiste meetmete kohaldamine – Kohaldamise peatamine – Kohaldamise tingimused – Fumus boni iuris – Põhimenetluses lahendatava hagi toestuseks esitatud väidete prima facie hindamine – Hagi komisjoni otsuse peale lubada riigiabi – Põhjendatud väide, mis puudutab seda, kas komisjon viis tegelikult läbi piisava ja täieliku hindamise pelgalt esialgse uurimise etapis, ilma põhimenetlust algatamata (ELTL artikkel 278; Üldkohtu kodukord, artikli 104 lõige 2) (vt punktid 43, 56 ja 57)

5. Riigiabi – Keeld – Erandid – Komisjoni kaalutlusõigus – Piirid – Otsus, milles tuvastatakse, et ühisturuga on kokkusobiv abi, mille tagajärjed lähevad vastuollu asutamislepingu konkreetsete sätetega – Tingimused – Abi üksikasjalikud eeskirjad, mis on lahutamatud selle eesmärgist (ELTL artiklid 107 ja 108) (vt punkt 54)

6. Riigiabi – Abiprojektid – Komisjonipoolne läbivaatamine – Esialgse uurimise etapp ja ametliku uurimismenetluse etapp – Abi kokkusobivus ühisturuga – Hindamisraskused – Komisjoni kohustus algatada ametlik uurimismenetlus – Mõiste – Tõsised raskused – Objektiivsus (ELTL artikli 108 lõiked 2 ja 3) (vt punktid 45–47 ja 56)

7. Ajutiste meetmete kohaldamine – Kohaldamise peatamine – Ajutised meetmed – Kohaldamise tingimused – Kiireloomulisus – Tõsine ja korvamatu kahju (ELTL artiklid 278 ja 279; Üldkohtu kodukord, artikli 104 lõige 2) (vt punktid 59–62 ja 68)

8. Ajutiste meetmete kohaldamine – Kohaldamise peatamine – Ajutised meetmed – Kohaldamise tingimused – Kõikide asjaomaste huvide kaalumine – Tõsise ja korvamatu kahju tekkimise riski tõendamise puudumine – Elektrituru konkurentsivõimelise toimimise võimalik kahjustamine – Liikmesriigi ja asjaomaste ettevõtjate huvide ülimuslikkus hageja huvidega võrreldes (ELTL artiklid 278 ja 279; Üldkohtu kodukord, artikli 104 lõige 2) (vt punktid 80, 81 ja 96)

9. Konkurents – Üldise majandushuvi teenuste osutamiseks volitatud ettevõtjad – Üldise majandushuvi teenuste määratlemine – Liikmesriikide kaalutlusõigus – Piirid – Komisjoni kontroll ja kohtulik kontroll, mis piirdub ilmse hindamisvea juhtumiga (ELTL artikli 106 lõige 2 ja artikli 107 lõige 1; EL lepingule ja ELT lepingule lisatud protokoll nr 26 üldhuviteenuste kohta) (punktid 90–93)

Ese

Ajutiste meetmete kohaldamise taotlus, milles sisuliselt palutakse peatada komisjoni 29. septembri 2010. aasta otsuse K(2010) 4499 kohaldamine, mis puudutab Hispaania Kuningriigi poolt teatatud riigiabi nr 178/2010, mis anti avaliku teenindamise kohustuse hüvitamise vormis ja millega kaasnes eelisjärjekorras kutse esitamise mehhanism selliste elektrijaamade kasuks, kes kasutavad kohalikku kivisütt.

Resolutsioon

1. Hidroeléctrica del Cantábrico, SA-l ja Federación Nacional de Empresarios de Minas de Carbónil lubatakse Euroopa Komisjoni nõuete toetuseks menetlusse astuda.

2. Kohtusekretär saadab koopia kõigist menetlusdokumentidest käesoleva resolutsiooni punktis 1 mainitud pooltele.

3. Jätta ajutiste meetmete kohaldamise taotlus rahuldamata.